เซ่นป็อกบา มาตา ยิงเผาขน ผีแดง ดับ รอสตอฟ 1-0 ทะยาน 8 ทีมยูโรป้า
ฮวน มาตา สวมบทฮีโร่ยิงประตูชัยพา ผีแดง แมนเชสเตอร์ ยูไนเต็ด เปิดบ้านเฉือนเอาชนะ รอสตอฟ 1-0 ทำให้สกอร์รวมสองนัดเฉือนเอาชนะ 2-1 ผ่านเข้ารอบ 8 ทีมยูโรป้าหวุดหวิด แต่พวกเขาต้องเสีย พอล ป็อกบา แข้งค่าตัวแพงสุดในโลกที่ได้รับบาดเจ็บในช่วงต้นครึ่งหลัง,การแข่งขันฟุตบอลยูโรป้าลีก รอบ 16 ทีมสุดท้ายเลกสองประจำวันที่ 17 มี.ค. เป็นการพบกันในคู่ระหว่าง ผีแดง แมนเชสเตอร์ ยูไนเต็ด ยักษ์ใหญ่แห่งศึกพรีเมียร์ลีก อังกฤษ เปิดสนามโอลด์แทรฟเฟิร์ดพบกับ รอสตอฟ ทีมแกร่งจากรัสเซีย โดยเกมแรกผีแดงบุกไปเสมอ 1-1,เกมนี้ ผีแดง ได้ซลาตัน อิบราฮิโมวิช กลับมายืนเป็นหน้าเป้าอีกครั้งหลังโดนแบนอดลงสนามในศึกเอฟเอคัพสุดสัปดาห์ โดยจะผนึกกำลังแนวรุกร่วมกับ พอล ป็อกบา, เฮนริกห์ มคิตาร์ยาน และ ฮวน มาตา ,เปิดฉากเกมมาเป็นผีแดง บุกได้มากกว่านาทีที่ 30 ผีแดง น่าได้ประตูสุดๆ มาตา แทงให้กับ มคิตาร์ยาน หลุดเดี่ยวกระดกบอลหนีนายด่านทีมเยือนไปแล้วแต่บอลหลุดกรอบอย่างน่าเสียดาย,อีกสี่นาทีต่อมา ผีแดง น่าได้ประตูขึ้นนำอีกครั้ง ซลาตัน อิบราฮิโมวิช จับบอลหน้ากรอบเขตโทษก่อนลากตัดในยิงด้วยขวาเน้นๆแต่บอลไปชนเสาอย่างจัง,จากนั้นผีแดงยังบุกหนักแต่ยิงประตูทีมเยือนไม่ได้ จบครึ่งแรกไปแบบจืดชืด 0-0,เข้าสู่ครึ่งหลังเล่นไปแค่ไม่ถึง 5 นาที พอล ป็อกบา ต้องหยุดเล่นหลังกล้ามเนื้อกระตุกก่อนจะถูกเปลี่ยนตัวออกจากสนามเอา มารูยาน เฟลไลนี ลงสนามมาแทน,ไม่ทันไร ผีแดง เกือบโดนนาทีที่ 54 รอสตอฟ โต้กลับมา เซอร์ดา อัซมูน ปั่นโค้งๆด้วยซ้าย แต่ โรเมโร ปัดทิ้งออกหลังหวุดหวิด,กระทั่งนาทีที่ 70 ความพยายามของผีแดงเป็นผลและมาได้ประตูขึ้นนำ 1-0 จากลูกโต้กลับ อิบราฮิโมวิช ไหลต่อให้ มคิตาร์ยาน ก่อนเปิดเข้ากลาง อิบรา ดีดต่อให้ มาตา ชาร์จเผาขนไม่เหลือซาก,เวลาที่เหลือ รอสตอฟ ไม่มีอะไรจะเสีย เดินหน้าลุยหนักและมีโอกาสตีเสมอ 1-1 ในช่วงทดเจ็บ คริสเตียน โนโบอา ปั่นฟรีคิกไซด์โค้งแต่ โรเมโร บินปัดออกหลังหวุดหวิด,จบเกมการแข่งขัน แมนเชสเตอร์ ยูไนเต็ด เปิดบ้านเฉือนเอาชนะ รอสตอฟ 1-0 รวมผลสองนัดผีแดงเอาชนะ 2-1 ผ่านเข้ารอบ 8 ทีมสุดท้ายต่อไป,ส่วนผลการแข่งขันคู่อื่นมีดังนี้,เบซิคตัส ชนะ โอลิมเปียกอส 4-1 รวมผลสองนัด ,เบซิคตัส เข้ารอบด้วยสกอร์ 5-2,คราสโนดาร์ แพ้ เซลตา บีโก 0-2 รวมผลสองนัด, เซลตา เข้ารอบด้วยสกอร์ 4-1,เกงค์ เสมอ เกนท์ 1-1 รวมผลสองนัด ,เกงค์ เข้ารอบด้วยสกอร์ 6-3,อาแจ็กซ์ ชนะ โคเปนเฮเกน 2-0 รวมผลสองนัด ,อาแจ็กซ์ เข้ารอบด้วยสกอร์ 3-2,อันเดอร์เลชท์ ชนะ อาโปเอล นิโคเซีย 1-0 รวมผลสองนัด ,อันเดอร์เลชท์ เข้ารอบด้วยสกอร์ 2-0,โบรุสเซีย มึนเชนกลัดบัค เสมอ ชาลเก 2-2 รวมผลสองนัดเสมอ 3-3 ,ชาลเก เข้ารอบด้วยกฎอเวย์โกล,โรมา ชนะ ลียง รวมผลสองนัด ,ลียง เข้ารอบด้วยสกอร์รวม 5-4
ฮวน มาตา สวมบทฮีโร่ยิงประตูชัยพา ผีแดง แมนเชสเตอร์ ยูไนเต็ด เปิดบ้านเฉือนเอาชนะ รอสตอฟ 1-0 ทำให้สกอร์รวมสองนัดเฉือนเอาชนะ 2-1 ผ่านเข้ารอบ 8 ทีมยูโรป้าหวุดหวิด แต่พวกเขาต้องเสีย พอล ป็อกบา แข้งค่าตัวแพงสุดในโลกที่เจ็บ
พรีเมียร์ลีก,แมนเชสเตอร์ ยูไนเต็ด,ผีแดง,พอล ป็อกบา,รอสตอฟ